open-index/open-wikipedia-markdown huggingface dataset:
Thomas S. Allen

**Thomas S. Allen** (Natick, 1876 - Boston, 1919) je bio američki violinist i kompozitor koji je radio u Tin Pan Alleyu. Njegovo najpoznatije djelo je *[[Low Bridge (pjesma)|Low Bridge, Everybody Down]]*, pjesma iz 1905. posvećena Kanalu Erie, koju su poslije obrađivali brojni folk muzičari.

## Izvori

## Vanjske veze
* List of Works
Songdo

**Songdo** (송도, 松都), je korejski izraz za "grad borova" pod čime se podrazumijevaju:
* Kaesong, Sjeverna Koreja

**Songdo** (송도, 松島) također može značiti "otok borova" i pod time se mogu podrazumijevati:

* Songdo International Business District, novoplanirano financijsko središte grada Incheon u Južnoj Koreji
Mara Takla Hajmanot

**Mara Takla Hajmanot** ili jednostavnije *Takla Hajmanot* (ali i *Mararah*), bio je *[[Neguš|neguša negasta]]* Etiopije i utemeljitelj Dinastije Zagaj u prvoj polovici 12. stoljeća ?.

## Biografija

Mara je rođen u pokrajini Lasta, koja je postala temelj njegove moći. Uspeo se do prijestolja, ženidbom sa kćerkom posljednjeg kralja ostataka Kraljevstva Aksum - Dil Na'odom koji je vladao Lastom i bližom okolicom. Ubrzo je svrgnuo svog tasta i na taj način postao car Etiopije, tako su od njega nadalje Etiopijom vladali neguše negaste iz Dinastije Zagaj, odnosno prvaci plemena Agaj iz kojeg je i on bio.

Postoje brojne nejasnoće oko točnog vremena njegova vladanja, jer postoje dvije teorije o dužini vladanja dinastije Zagaj.
Po jednoj koja je raširenija,- Dinastija Zagaj vladala je 333-354 godina (11 vladara), po drugoj nešto manje popularnoj, oni su vladali samo 133-145 godina (5 vladara). Talijanski povjesničar Carlo Conti Rossini, drži da je kraća teorija točnija, tako je on izračunao da je kraj Dinastije Zagaj bio 1270. godine, a da se Mara Takla Hajmanot uspeo na vlast negdje oko 1137. godine. Kao dokaz za svoju tvrdnju uzima pismenu prepisku između aleksandrijskog patrijarha Ivana V. Aleksandijskog ( 1147. - 1166.) i nepoznatog etiopskog vladara, koji od njega traži novog Abunu za etiopsku crkvu jer mu je stari Abuna prestar. Po Rossiniju je stvarni razlog za traženje novog abune bio taj, što je on odbio prihvatiti Taklu Hajmanota kao cara.

Njegovo carstvo bilo je znatno manje od poznijeg Etiopskog carstva vladara iz Salomonske dinastije, obuhvaćalo je samo Lastu, i dijelove Vaga, Tigraja, i vjerojatno sjever Bedžemdera.

## Izvori
Tatadim

**Tatadim** (? - 959?) je bio neguš Etiopije iz dinastije Zagaj. *Tadese Tamrat* navodi da je bio najstariji sin Mara Takla Hajmanota. Prema *Gadla Yemrehana Krestosu* je, u nastojanju da osigura krunu, ratovao protiv Jan Seyuma i Germa Seyuma, za koje drugi izvori navode da su mu bili braća.
Old Bailey

**Centralni kazneni sud** u Engleskoj i Walesu, znan još i kao **Old Bailey**, po ulici u kojoj se nalazi, je zgrada suda u centralnom Londonu, jedna od zgrada u kojima zasjeda Kraljevski sud. Kraljevski sud koji zasjeda u Old Baileyju bavi se teškim kaznenim djelima iz Greater Londona, a samo u iznimnim situacijama i kaznenim dijelima iz drugih dijelova Engleske i Walesa. Dio današnje zgrade nalazi se na lokaciji gdje je nekoć bio srednjovjekovni zatvor Newgate. Osnovan je krajem XVI. vijeka. 

Sva suđenja u Old Baileyju otvorena su za javnost i podložna su strogim sigurnosnim mjerama. U popularnoj kulturi, Old Bailey je vjerojatno najpoznatiji kao mjesto suđenja zloglasnoj braći Kray, koja su dobila doživotni zatvor za ubojstva Georgea Cornella i Jacka McVitieja. To i do danas ostaje jedna od najvećih kazni izrečenih na ovome sudu. 

Old Bailey se također spominjao i u nekoliko fiktivnih djela, među kojima su najpoznatiji roman Toma Clancyja *[[Patriot Games]]* i serije *[[Sherlock (serija)|Sherlock]]* i *[[Law & Order: UK]]*.
Bedford

**Bedford** je grad i unitarna jedinica od 87,590 stanovnika na jugoistoku Engleske.

On je i administrativni centar (county town) Grofovije Bedfordshire.

## Geografija

Bedford leži u plodnoj dolini rijeke Great Ouse, udaljen 30 km od Lutona i oko 93 km od Londona.

## Historija

Na mjestu današnjeg grada se za rimskih vremena nalazila utvrda, koja je štitila gaz preko rijeke, i kasnije saksonsko naselje (nekropola Kempston).

Nakon kratkotrajne vladavine danskih Vikinga - 914. ga je zauzeo anglosaksonski kralj Edward Stariji (vladao 899. - 924.). Naselje je zbog svog strateškog položaja postala prijestolnica tek osnovanog shira (grofovija).

Svoju prvu povelju o statusu grada dobio je od 
Henrya II (vladao 1154. - 89.), taj status potvrdili su mu i naredni vladari sve do Charlesa II (vladao 1660. -85.).

## Znamenitosti

Najveća znamenitost grada je gotička crkva sv. Pavla Crkva.
Bedford je poznat kao mjesto u kom je djelovao kršćanski propovjednik i reformator John Bunyan. Na mjestu gdje je nekad stajala skromna zgrada u kojoj je on držao svoje propovjedi od 1656., njegovi sljedbenici podigli su 1850. crkvu (Bunyan Meeting House). Ona je danas prevorena u njegov memorijalni muzej.

## Privreda i transport

Današnji Bedford je prije svega trgovački centar bogatog poljoprivrednog kraja, poznatog po velikim oranicama, uz to velik broj ljudi radi u lokalnoj administraciji.

Industrija Bedforda proizvodi elektroniku, turbine, namještaj, boje i druge školske i umjetničke potrepštine. U nedalekom selu Thurleigh, dugo se nalazila baza RAF-a, a kasnije centar za aeronautička istraživanja.

Bedford je poznat po svom autodromu, na kom se održavaju brojne auto i moto utrke.

Bedford je dobro povezan željezničkim prugama i magistralnim putem A6, sa ostalim engleskim gradovima. .
Grad ima i privatni aerodrom Bedford Aerodrome (IATA: EGBF), udaljen 9 km sjeverno od grada.

## Pobratimski gradovi

*, Bamberg
*, Rovigo

## Reference

## Vanjske veze

* ''Visit Bedford''
Reichstag (Sveto Rimsko Carstvo)

**Carska** ili **Imperijalna dijeta** (, odnosno **Carska skupština** (), poznata i po njemačkom izrazu ***Reichstag***, bila je dijeta, odnosno opća skupština Svetog Rimskog Carstva.

Za vrijeme postojanja Carstva, Reichstag je, ovisno o političkim okolnostima, imao različit sastav i ovlasti, ali nikada nije predstavljao parlament u današnjem smislu riječi. Umjesto toga je predstavljao okupljanje carskih staleža, odnosno političkih entiteta, koji prema feudalnim zakonima i običajima, iznad sebe nisu imali nikakve vlasti osim cara (ili kralja Rimljana).

Reichstag se nije sastajao u jednom gradu, nego po potrebi u različitim gradovima sve do 1665. kada je u Regensburgu ustanovljena Stalna dijeta.

## Literatura
* Peter Claus Hartmann: *Das Heilige Römische Reich deutscher Nation in der Neuzeit 1486–1806*. Stuttgart 2005, . 
* Axel Gotthard: *Das Alte Reich 1495–1806*. Darmstadt 2003, 
* Edgar Liebmann: *Reichstag*. In: Friedrich Jaeger (Hrsg.): *Enzyklopädie der Neuzeit, Bd. 10: Physiologie-Religiöses Epos*. Stuttgart 2009, str. 948-953, 
* Barbara Stollberg-Rilinger: *Des Kaisers alte Kleider. Verfassungsgeschichte und Symbolsprache des Alten Reiches.* München 2008, 
* Helmut Neuhaus: *Das Reich in der frühen Neuzeit* (Enzyklopädie Deutscher Geschichte, Band 42). München 2003, . 
* Heinz Angermeier: *Das alte Reich in der deutschen Geschichte. Studien über Kontinuitäten und Zäsuren*. München 1998, 

## Vanjske veze
Meng Chang

**Meng Chang** (919–965) je bio kralj Kasnijeg Shua, kineske države iz doba Deset kraljevstava sa sjedištem u Sečuanu, a koji je vladao od 934. do 965. Meng Zhixianga, osnivača države, koga je naslijedio 934. godine. U sljedeće tri decenije se pokazao pokazao kao sposoban vladar; od svih država tadašnje južne Kine, Kasniji Shu je bila među stabilnijima. To se odrazilo i na procvat kulture, uz podršku dvora, a o čemu svjedoči *[[Antologija Među cvijećem]]*, zbirka lirske poezije dovršena 940. Meng Chang se, međutim, nije mogao oduprijeti nastojanju sjeverne dinastije Song, odnosno njenog cara Song Taizua da ponovno ujedini Kinu. Godine 965. su trupe Songa prisilile Meng Changa na predaju, nakon čega je Kasniji Shu prestala postojati.

## Literatura
*
Li Cheng (slikar)

**Li Cheng** () (919&ndash;967), stilsko ime 咸熙 (Pinyin: Xián Xī), bio je kineski slikar iz Qingzhoua (danas dio Okruga Weifang u Shandongu) koji je djelovao u doba Pet dinastija i Deset kraljevstava] i na početku dinastije Song. Poticao je od porodice Li (李), odnosno nekadašnje carske dinastije Tang. 

Li Cheng, Fan Kuan i Guan Tong su zajedno bili poznati kao "tri velika suparnička umjetnika". Li Cheng je bio poznat po slikanju brojnih pejzaža razvodnjenom tintom, odnosno "korištenjem tinte poput zlata", a što je pejzaže učinilo maglovitim i prizračnim poput sna. U svoje vrijeme se smatrao najboljim pejzažistom na svijetu. Preko svojih slika je vodio svojevrsni umjetnički dijalog sa Wu Daoxuanom. Većina Li Chengova pejzaža je prikazivala područje Shandonga. Kasniji umjetnici kao Guo Xi su na njemu temeljili svoj stil.

## Literatura
* Sullivan, Michael. *The Arts of China*. Berkeley: University of California Press, 2008.
920.

__NOTOC__
Godina **920.** (**[[rimske brojke|CMXX]]**) bila je prijestupna godina koja počinje u subotu u julijanskom kalendaru.

## Događaji

* Anglosaksonci preotimaju Istočnu Angliju od Danaca.
* Njemački kralj Heinrich Ptičar zauzima Utrecht, koji je dotle 70 godina bio pod vlašću Vikinga. Nakon toga se biskup Utrechta iz Deventera vraća u Utrecht.
* Na Islandu erumpira vulkan Katla.
* Kitanski car Abaoji naređuje da se za njegove sunarodnjake izradi pismo, čime je stvoreno kitansko "veliko pismo".
* Velški vladar Hywel Dda ("Hywel Dobri") spaja mala kraljevstva Dyfed i Seisyllwg, osnovavši tako novo kraljevstvo po imenu Deheubarth.
* U Africi počinje zlatno doba Gana Carstva (približni datum).

## Rođenja

* 10. 9. &ndash; Louis IV od Francuske (u. 954)
* Dunash ben Labrat, špansko-jevrejski komentator (u. 990)
* Haakon I od Norveške (približni datum; u. 961)

## Smrti

## Reference
Katla

**Katla** je veliki subglacijalni vulkan na jugu Islanda. Visok je 1512 metara. Katla je vrlo aktivan vulkan i registrirano je više njegovih erupcija između 930. i 1918.

Katla je jedan od najvećih vulkana na Islandu. Nalazi se sjeverno od naselja Vík í Mýrdal. Vrhunac mu je djelomično prekriven ledenjakom Mýrdalsjökull. Ima površinu od 595 km2. a kaldera mu ima promjer od 10 kilometara.
Ime *Katla* potječe od riječi *Ketill* što znači voda. Posljednja erupcija bila je 2011., dok se posebno pamti ona iz 1918. koja je trajala 24 dana.

## Vanjske veze

* Volcanism 1 
* University of Iceland's Institute of Earth Sciences page about Katla
* webcam of Katla 
* Katla Webcam 
* Katla: preparedness for tourists 
* Icelandic Meteorological Office: Katla status
* Constantly updating map of earthquakes in Mýrdalsjökull
1372.

Godina **1372**. naše ere.

## Događaji
* 14. 5. - Poslanica pape Grgura ugarsko-hrvatskom kralju Ludoviku - poziva ga na obranu kršćanstva od turskog nadiranja nakon Maričke bitke. 
* 23. 6. - Pomorska bitka kod La Rošela, franko-kastiljanska flota pobedila Engleze. 
* lipanj ili kasnije - Knez Stjepan Frankapan se oženio kćeri padovskog gospodara Franje Carrare. 
* decembar? - Izbio rat između Padove (Francesco I da Carrara) i Mletačke Republike (kralj Ludovik saveznik Carrare).

### Tokom/tijekom godine
* krajem 1371 ili početkom 1372 - Nikola Altomanović preoteo grad Rudnik knezu Lazaru a Dubrovčani primorani na sklapanje mira sa Nikolom i plaćanje Mitrovskog dohotka (rezervisanog za vladara Srbije).
* Nikola Altomanović napada Prizren (Balšići ga zauzeli prošle godine). 
* Balša II Balšić se oženio Komninom Asen (kćerka Dušanovog šuraka), čime je dobio neke albanske posede (Valona, Berat, Himarë). 
* Osveštan manastir Vodice u Đerdapu.
* Hospital Sv. Krsta u Kotoru.

## Rođenja

## Smrti

* Stracimir Balšić, srpski velikaš i monah 
* Sanko Miltenović, humski vlastelin (* 1335)

## Reference

* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
Leon Foka Stariji

**Lav** ili **Leon Fokas** (; *Leon Fokas*; ) bio je bizantski vojskovođa iz plemenite porodice Foka. Godine 917. je kao domestik škola, odnosno vrhovni komandant bizantske vojske vodio veliki pohod protiv Bugara koji je završio katastrofalnim porazima kod Aheloja i Katasirtija. Nakon toga je kovao zavjeru da sa prijestolja svrgne malodobnog cara Konstantina VII, ali ga je preduhitrio admiral Romanos Lekapenos, koji je postao regent i tast mladom caru. Nakon Lekapenosovog dolaska na vlast, Leon je pokrenuo bezuspješni ustanak nakon koga je uhapšen i oslijepljen.

Bio je sin znamenitog vojskovođe Nikifora Foke Starijeg. Brat mu je bio Bardas (Varda) Stariji, čiji će sin i Leonov nećak Nikifor kasnije postati car.

## Fusnote

## Literatura

* 
* 
* 
* 

## Vanjske veze
*
Kitanska pisma

**Kitanska pisma** su bili sistemi pisanja za danas izumrli kitanski jezik, korišteni od 10. do 12. vijeka od strane Kitanaca, naroda koji je stvorio Liao Carstvo na današnjem sjeveroistoku Kine. Postojala su dva pisma - danas poznata kao veliko pismo i malo pismo. U funkcionalnom smislu su bila nezavisna i čini se da su korištena istovremeno. Nekoliko decenija nakon propasti dinastije Liao su kitanska pisma nastavili koristiti Jurčeni prije nego što su počeli koristiti vlastito pismo. Primjeri kitanskih pisama se uglavnom mogu pronaći na epitafima i spomenicima, iako se ponekad fragmenti mogu pronaći i drugdje.

Većina učenjaka smatra kako kitanska pisma nisu u potpunosti dešifrirana te da je potrebno još istraživanja i otkrića da bi se mogla potpuno razumjeti. Kitanska pisma se smještaju u širu kinesku porodicu pisama.

Naše poznavanje kitanskog jezika, kojim se pisalo kitanska pismo, je također priilično ograničeno. Iako postoje i indicije koje ukazuju suprotno, većina stručnjaka vjeruje kako je kitanski jezik najvjerojatnije nastao od proto-mongolskog (i tako predstavlja srodnika mongolskih jezika).

## Izvori

## Vanjske veze

* Khitan script on Omniglot
* Linguist List - Description of Kitan 
* The Khitais and Jurchens as Seen from the Korea Peninsula
* New Developments of the Studies on Khitai Language and Khitai Scripts
Dyfed

**Dyfed** () je očuvana grofovija Walesa. Stvorena je 1. aprila 1974. na osnovu Zakona o lokalnoj upravi iz 1972. godine, te je pokrivala otprilike isto područje kao srednjovjekovno kraljevstvo Deheubarth, ne računajući poluotok Gower i područje zapadno od rijeke Tawe. Naziv *Dyfed* je dobila na osnovu historijskog područja koje su naseljavali irski Déisi a koje je danas poznato kao Pembrokeshire (historijski Dyfed nikada nije uključivao Ceredigion te je samo nakratko kontrolirao Carmarthenshire). Osnovana je od administrativnih grofovija Cardiganshire, Carmarthenshire, Pembrokeshire i podijelejna u sljedeće distrikte lokalne uprave:

 

Lord-poručnik Pembrokeshirea je postao Lord-poručnik Dyfeda a lordovi-poručnici Cardiganshirea i Carmarthenshirea su postali poručnici. Policijska služba Dyfed-Powys je stvorena nešto ranije.

Sjedište grofovije Dyfed je bio Carmarthen, dok je najveće naselje bio Llanelli. Ostala važna populacijska središta su bila Haverfordwest, Milford Haven i Aberystwyth.

1. aprila 1996. je na osnovu Zakona o lokalnoj upravi iz 1994. godine Dyfed podijeljen, a drevne grofovije obnovljene u administrativne svrhe: Cardiganshire, čiji se savjet sljedeći dan prozvao Ceredigion; Carmarthenshire; i Pembrokeshire. Ime Dyfed je zadržano iz čisto ceremonijalnih razloga.

## Izvori
Seisyllwg

**Seisyllwg** je bilo malo kraljevstvo u ranosrednjovjekovnom Walesu. Nije jasno kada je postalo zasebna politička cjelina, ali prema kasnijim izvorima se sastojalo od teritorija bivše Kraljevine Ceredigion kao i oblasti poznate kao Ystrad Tywi. Time je pokrivala današnje grofovije Ceredigion, dio Carmarthenshirea i poluotok Gower. Najvjerojatnije je nazvano po Seisyllu, kralju Ceridigiona iz 7. ili ranog 8. vijeka, iako nije jasno je li on doprinio njegovom osnivanju. U 10. vijeku je Seisyllwg postao političko uporište Hywel Ddaa, koji je zavladao najvećim dijelom Walesa. Godine 920. je Hywel spojio Seisyllwg sa Kraljevinom Dyfed stvorivši novo kraljevstvo Deheubarth.

## Izvori

## Literatura
* Davies, John (2007). *A History of Wales (Hanes Cymru)*. Penguin Books. .
* Jones, Basil (1851). "Vestiges of the Gael in Gwynedd". *Archaeologia Cambrensis*, pp. 1–86. W. Pickering.
* 
*
Bolnica Broadmoor

**Bolnica Broadmoor** [ˈbrɔːdˌmɔː] (engl. *Broadmoor Hospital*), psihijatrijska bolnica visokog osiguranja u Crowthorneu, Berkshire, Engleska. Broadmoor je najpoznatija od tri engleske psihijatrijske bolnice visokog osiguranja, uz Ashworth i Rampton. Škotska ima sličnu ustanovu u Carstairsu, znanu kao Državna bolnica, iako se češće koristi naziv Bolnica Carstairs, čija nadležnost obuhvaća Škotsku i Sjevernu Irsku.

Cjelokupni kompleks Broadmoor može primiti 260 pacijanata, sammo muškaraca, s obzirom da je ženski odjel zatvoren i premješten u Southall u rujnu 2007. godine, s tim da je dio pacijentica završio u Ramptonu, a dio po drugim engleskim ustanovama. Isto tako, oko 36 pacijenata se u svakom trenutku nalazi u nekoj drugoj ustanovi na probnom otpustu. Većina pacijenata boluje od teških mentalnih poremećaja, a većina ih ima i nekakav poremećaj ličnosti. Većina ih je osuđena za teške zločine ili je proglašena neuračinjivima tijekom procesa za iste. Prosječni boravak pacijenta traje oko 6 godina, ali neki su pacijenti poremetili prosjek ostavši u bolnici 30 ili više godina. Ipak, većina ih ostaje znatno manje od 6 godina.

## Poznati pacijenti

## Reference

## Vanjske veze
* Službeni sajt
Eten

**Eten** ili **etilen** (C2H4) je nezasićeni ugljikovodik iz niza alkena. Bezbojan je i slaba mirisa. Na sobnoj je temperaturi plin i ne reagira s vapnenom vodom. Mješavina etilena i zraka daje eksplozivnu smjesu.

Etilen se danas smatra biljnim hormonom i najviše se primjenjuje u sazrijevanju voća, gdje stimulira klijanje sjemena, potiče cvjetanje te potpomaže zrenje voća. Osim što se koristi kao biljni hormon, eten se koristi kao sirovina za dobivanje plastičnih folija i raznih ambalažnih bočica.

Etilen je otkriven u 17. stoleću pri zagrijavanju etanola sa sumpornom kiselinom.

## Hemijske osobine
Eten je gas bez boje mirisa i ukusa i slabo se rastvara u vodi.

## Eten kao hormon
Eten se smatra jednim od osnovnih biljnih hormona, čija je funkcija regulisanje fizioloških procesa u biljkama.

Eten je jedini biljni hormon u gasovitom stanju. Još u 20. veku, kada se za uličnu rasvetu koristio gas, primećeno je da na pojedinim stablima uličnih drvoreda iznenada opadaju listovi. To se dešavalo na mestima gde je iz gasovoda isticao gas, čiji je jedan od sastojaka bio i eten. Tridesetih godina 20. veka, ustanovljeno je da etilen proizvode biljke (plodovi, listovi, cvetovi, semena). NJegova koncentracija u tkivima zavisi od stadijuma razvića biljke. Zreli plodovi oslobađaju etilen koji utiče na sazrevanje nezrelih plodova, ako su zajedno uskladišteni.

Eten u biljkama nastaje razgradnjom aminokiseline metionina, i kao slabo rastvorljiv u vodenoj sredini ćelije, brzo napušta mesto sinteze.

Dejstva etena na biljke su:
* podstiče opadanje listova i plodova
* uzrokuje sazrevanje plodova;
* inhibira izduživanje ćelija korena i stabla.

## Reference

## Vanjske veze
Hywel Dda

**Hywell Dda** (na velškom doslovbno "Hywell Dobri"; ; ponekad anglicizirano u *Howell the Good*; cca. 880 - 950) bio je osnivač i kralj srednjovjekovnog velškog kraljevstva Deheubarth koji je pod svojom vlašću uspio staviti skoro cijeli današnji Wales, i koji se smatra jednim od najvećih vladara i državnika u velškoj historiji.

Hywell je bio sin Cadella ap Rhodrija, kralja Seisyllwga, odnosno unuk Rhodrija Velikog. Oko godine 904. je uz pomoć oca, kao i ženidbom za kćer Llywarch ap Hyfaidda došao u posjed Kraljevine Dyfed. Nakon očeve smrti 911. je njegovu zemlju podijelio s bratom Clydogom. Godine 918. je svog susjeda Edwarda Starijeg, anglosaksonskog kralja Wessexa, priznao za svog sizerena; time je dobio značajnog saveznika u borbi da nametne svoju vlast suparničkim velškim velikašima i ujedini njihova mala kraljevstva.

Godine 920. je njegov brat Clydog umro, najvjerojatnije bez nasljednika; to je Hywell iskoristio kako bi dograbio njegove zemlje, a potom je Seisyllwg i Dyfed ujedinio u novo kraljevstvo Deheubarth, koje je pokrivalo današnji južni Wales. Nakon Edwardove smrti, Hywell je imao dobre odnose i sa njegovim nasljednikom Ethelstanom Sjajnim, kraljem formalno ujedinjene Engleske; to mu je omogućilo da godine 928. otputuje na hodočašće u Rim, postavši prvi velški kralj koji se s jednog takvog putovanja vratio. 

Godine 942. je Idwal Foel, kralj sjevernovelške države Gwynedd, digao ustanak protiv Engleza. Hywel, koji je s Englezima imao tako dobre odnose da se njegov novac kovao u engleskoj kovnici u Chesteru, napao je Gwynedd i ubio Idwala i njegovog brata. Poslije toga je preuzeo njihovu krunu, ujedinivši tako njihovu teritoriju.

Hywel, za koga historičari navode da je bio izuzetno dobro obrazovan, te da je osim maternjim velškim znao govoriti latinskim i engleskim, iza sebe je ostavio daleko trajniju baštinu od političkog jedinstva Walesa kada je oko 945. sazvao veliku skupštinu svih velških vođa. Na njima je odredio da se svi velški zakoni zapišu, odnosno kodificiraju. Taj zakonik, poznat kao *Cyfraith Hywel*, postao je temelj velškog prava, koje se primjenjivalo sve do 16. vijeka kada je engleski kralj Henry VIII, koji je za sebe tvrdio da je Hywelov potomak, odredio da se u Engleskoj i Walesu primjenjuje jedinstveni pravni sistem.

Nakon Hywelove smrti, njegovo se kraljevstvo raspalo na tri djela: Gwynedd su preuzeli sinovi Idwala Foela, a ostatak su podijelili Hywelovi sinovi.

## Literatura
* 
* 

|-

|-

|-

|-

|-
Deheubarth

**Deheubarth** (na velškom doslovno "Južna zemlja") je bilo kraljevstvo koje je postojalo na jugozapadu današnjeg Walesa od 920. do 1197. godine. Osnovao ga je Hywel Dda, ujedinivši dotadašnja kraljevstva Dyfed i Seisyllwg koja su se našla pod njegovom vlašću. Sjedište mu je bilo Dinefwr, po kome je ime dobila vladajuća kuća. Ona je u nekoliko navrata gubila vlast nad Deheubarthom, koji su osvajali vladari suparničkih država Gwynedd i Morgannwg. Od druge polovice 11. vijeka je Deheubarth, kao i ostatak Walesa, bio pod udarom Normana iz Engleske. Posljednji veliki vladar bio je Rhys ap Gruffydd nakon čije smrti 1197. se država trajno raspala na niz manjih entiteta.

## Kraljevi i prinčevi Deheubartha

* Hywel Dda ap Cadell 909-950 (uspostavio Kuću Dinefwr, odnosno ogranak potomaka Rhodrija Velikog)
* Rhodri ap Hywel 950-953 
* Edwin ap Hywel 950-954 
* Owain ap Hywel 950-987
* Maredudd ab Owain 987-999
* Cynan ap Hywel (kralj Gwynedda) 999-1005
* Edwin ab Einion 1005-1018
* Cadell ab Einion 1005-1018
* Llywelyn ap Seisyll (kralj Gwynedda) 1018-1023
* Rhydderch ab Iestyn (princ Morgannwga) 1023-1033
* Hywel ab Edwin 1033-1044
* Gruffydd ap Llywelyn 1044-1045
* Gruffydd ab Rhydderch 1045-1055
* Gruffydd ap Llywelyn 1055-1063
* Maredudd ab Owain ab Edwin 1063-1072
* Rhys ab Owain 1072-1078
* Rhys ap Tewdwr 1078-1093
* Gruffydd ap Rhys 1135-1137 (samo dio, ostatak pod normanskom okupacijom)
* Anarawd ap Gruffydd 1137-1143
* Cadell ap Gruffydd 1143-1153
* Maredudd ap Gruffydd 1153-1155
* Rhys ap Gruffydd (**Lord Rhys**) 1155-1197
* Gruffydd ap Rhys II 1197-1201
* Maelgwn ap Rhys (1199-1230) (dio)
* Rhys Gryg (1216-1234)
* Rhys Mechyll (1234-1244) (samo Cantref Mawr)
* Maredudd ap Rhys Gryg (1244-1271) (samo Cantref Mawr)
* Rhys ap Maredudd (1271-1283) (samo Cantref Mawr, od 1287. pobunjenik, pogubljen 1292)

## Literatura
* *The Welsh Academy Encyclopaedia of Wales*. Cardiff: University of Wales Press, 2008 

## Vanjske veze
* The Early Welsh Kingdoms, Deheubarth
Haakon I od Norveške

**Haakon I** (staronordijski: *Hákon Aðalsteinsfóstri*, norveški: *Håkon Adalsteinsfostre*), (cca. 920–961), poznat po nadimku **Dobri**, bio je treći kralj Norveške, koji je vladao od 934. do smrti.

Otac mu je bio prvi norveški kralj Harald I Lijepokosi, a majka Thora Mostertang. Nakon što mu je otac sklopio sporazum sa engleskim kraljem Ethelstanom Sjajnim, poslao ga je u Englesku na Ethelstanov dvor, gdje je odgojen kao kršćanin. U Norvešku se vratio nakon očeve smrti i dolaska Erika Krvave Sjekire na vlast. Erika je, uz podršku velikaša, uspio otjerati, ali se morao boriti protiv Erikovih sinova - 953. ih je uspio poraziti, kao i 957. kada je na njihovoj strani bio danski kralj Gorm Stari. Za razliku od vojnih pobjeda, Haakon I je doživio neuspjeh u nastojanju da svoje sunarodnjake privede kršćanstvu. Dvorski pjesnik Eyvindr skáldaspillir je zato sebi mogao dozvoliti da ispjeva *[[Hákonarmál]]*, pjesmu u kojoj je kralj opisan kao paganin. Haakona su 961. Erikovi sinovi uspjeli iznenaditi i smrtno raniti u bitci kod Fitjara. Nakon njegove smrti je prijestolje preuzeo Erikov sin Harald Sivi Plašt.

## Preci



## Vanjske veze
* The Saga of Haakon the Good
Dunaš ben Labrat

**Dunaš ha-Levi ben Labrat** (; ; ; 920 - 990) bio je jevrejski pisac, pjesnik i gramatičar koji je živio i radio u Kordopskom Kalifatu, u zlatnom dobu jevrejske kulture u Španiji.

Prema Mosesu ibn Ezri je bio rodom iz Fesa u današnjem Maroku. Kao mladić je otputovao u Bagdad, gdje je studirao kod Saadije Gaona. Njegovo nastojanje da u jevrejsku poeziju unese arapske oblike je dovelo do žestokog otpora od strane Menahema ben Saruqa, odnosno polemike koja je trajala vijekovima iza smrti obojice pisaca. Dunašu se danas priznaje da je prvi ukazao na neke od problema hebrejske gramatike.

## Literatura
* Cole, David. *The dream of the poem: Hebrew poetry from Muslim and Christian Spain, 950-1492*, Princeton University Press, 2007, p.&nbsp;23-27 ("Dunash Ben Labrat" and "The wife of Dunash").
* 
* 
* Maman, Aaron. *Comparative Semitic philology in the Middle Ages*, Brill, 2004, p.&nbsp;289-295 (Chapter 11, "Dunash ben Labrat").
920-e

**920-e** su decenija koja je počela 1. januara 920. i završila 31. decembra 929. 

## Događaji i trendovi
* 925 – Tomislav ujedinjuje Dalmatinsku sa Panonskom Hrvatskom, postavši tako prvi hrvatski kralj (tradicionalni datum). 
* 12. 7. 927 – Ethelstan Sjajni formalno ujedinjuje anglosaksonska kraljevstva u jedinstvenu Kraljevinu Englesku. 

## Izvori
Pal Joey

***Pal Joey*** (doslovno "Prijatelj Joey") je epistolarni roman američkog književnika Johna O'Hare objavljen 1940. godine. Originalno se pojavio godinu dana ranije kao serija kratkih priča u časopisu *[[The New Yorker]]*. Protagonist je Joey Evans, zabavljač u čikaškom noćnom klubu koji se zaljubljuje u djevojku po imenu "Linda". U pismima svom "prijatelju Tedu", Joey se pokazuje kao šarmantna i druželjubiva, ali isto tako i duboko cinična i amoralna osoba. Roman je namjerno pisan nepravilnom gramatikom kako bi se što bolje prikazala neškolovanost glavnog junaka.

Roman je najpoznatiji po tome što je 1940. adaptiran u istoimeni brodvejski mjuzikl, a 1957. godine u igrani film gdje je naslovnog junaka tumačio Frank Sinatra.
John O'Hara

**John Henry O'Hara** (31. januar 1905 - 11. april 1970) bio je američki književnik, najpoznatiji po romanima *[[The Appointment in Samarra]]*, *[[BUtterfield 8]]*, *[[Pal Joey]]* i *[[Ten North Frederick]]*.

Odrastao je u malom gradu u Pensilvaniji, a spisateljski talent je otkrio u školi. Iznenadna očeva smrt 1924. je spriječila njegovo školovanje na Univezitetu Yale, a što će imati značajan uticaj na njegovo djelo, u kome je često opisivao posljedice klasnih podjela u američkom društvu. Umjesto studija, O'Hara se zaposlio kao novinar, da bi od 1928. počeo objavljivati priče u časopisu *[[The New Yorker]]*. Veliki uspjeh je doživio sa svojim prvim romanom *[[Appointment in Samarra]]*, nakon čega je slijedio niz romana i filmskih scenarija. Iako je uživao veliki ugled kod svojih vršnjaka, reputaciju su mu 1960-ih narušile novinske kolumne u kojima je iznosio desničarske i konzervativne stavove, stekavši neprijateljstvo njujorškog kulturnog i akademskog establišmenta kojim dominira ljevica.

Mlađim generacijama je najpoznatiji zahvaljujući tome što je roman *Pal Joey* adaptiran u popularni mjuzikl i igrani film sa Frankom Sinatrom u glavnoj ulozi, a *BUtterfield 8* u film sa Elizabeth Taylor.

## Bibliografija
### Romani
* *[[Appointment in Samarra]]* (1934)
* *[[BUtterfield 8]]* (1935)
* *Hope of Heaven* (1938)
* *[[Pal Joey]]* (1940)
* *[[A Rage to Live]]* (1949)
* *The Farmers Hotel* (1951)
* *[[Ten North Frederick]]* (1955)
* *A Family Party* (1956)
* *From the Terrace* (1958)
* *Ourselves to Know* (1960)
* *The Big Laugh* (1962)
* *[[Elizabeth Appleton]]* (1963)
* *The Lockwood Concern* (1965)
* *The Instrument* (1967)
* *Lovey Childs: A Philadelphian's Story* (1969)
* *The Ewings* (1970)
* *The Second Ewings* (1972)

### Zbirke kratkih priča
* *The Doctor’s Son and Other Stories* (1935)
* *Files on Parade* 1939)
* *Pipe Night* (1945)
* *Hellbox* (1947)
* *Sermons and Soda Water: A Trilogy of Three Novellas* (1960)
* *Assembly* (1961)
* *The Cape Cod Lighter* (1962)
* *The Hat on the Bed* (1963)
* *The Horse Knows the Way* (1964)
* *Waiting for Winter* (1966)
* *And Other Stories* 1968)
* *The Time Element and Other Stories* (1972)
* *Good Samaritan and Other Stories* (1974)

### Scenariji
* *[[He Married His Wife]]* (1940)
* *[[Moontide]]* (1942)

### Plays
* *Five Plays* (1961)
*(The Farmers Hotel*,
*The Searching Sun*,
*The Champagne Pool*,
*Veronique*,
*The Way It Was)*
* *Two by O'Hara* (1979)
*(The Man Who Could Not Lose* [screen treatement] and *Far from Heaven* [play])

### Publicistika
* *Sweet and Sour* (1954) novinske kolumne posvećene knjigama i autorima
* *My Turn* (1966) tjedne kolumne za *[[Newsday]]*
* *Letters* (1978)

## Vanjske veze
* John O'Hara's hometown Pottsville, Pa. 
* Philly Burbs O'Hara's lost papers and reward
* John O'Hara - (1905-1970) 
* O'Hara Study at Penn State 
* Guide to the John O'Hara Papers, 1923-1991 
* Guide to the Random House Files of John O'Hara, 1927-1977 
* Calendar of the John O'Hara Letters to H.N. Swanson, 1955-1970 
*
BMI

**BMI** može biti:

* BMI (aviokompanija), britanska aviokompanija, ranije poznata kao „Britiš midland“.
* Indeks telesne mase, skraćenica za visinsko-težinski pokazatelj uhranjenosti pojedinca (engl. body mass index, BMI).
* Broadcast Music, Inc., američka organizacija za zaštitu autorskih prava
* Big mek indeks, mera pariteta kupovne moći.
Nebojša Ilić (glumac)

**Nebojša "Cile" Ilić** (25. jun 1973, Beograd, Srbija, Jugoslavija) je srpski glumac.

## Uloge

|- style="background:Lavender; text-align:center;"
| colspan="4" | 1990.-te
|-
| 1996. || Očevi i oci || Džon
|-
| 1996. || Lepa sela lepo gore || Veljin brat
|-
| 1996. || Gore dole || lažni bolničar
|-
| 1998. || Kupi mi Eliota || Diki
|-
| 1998. || Lajanje na zvezde || Bogoljub Marić
|-
| 1998. || Džandrljivi muž || Svetozar
|-
| 1998. || Kneginja iz Foli Beržera || Berezin
|-
| 1999. || Nebeska udica || Deki
|- style="background:Lavender; text-align:center;"
| colspan="4" | 2000.-te
|-
| 2001. || Ona voli Zvezdu || Vlasnik kafica
|-
| 2002. || Zona Zamfirova || Manulać
|-
| 2002. || Lisice || Srđan
|-
| 2002. || Kordon || čovek na portirnici
|-
| 2003. || Kazneni prostor 2 || Mika
|-
| 2003. || Siroti mali hrčki 2010 || zapisničar
|-
| 2003. || Naša mala redakcija || Milanče
|-
| 2003. || Mali svet || policajac okrenut leđima
|-
| 2004. || Crni Gruja 2 || Aga Aganlija
|-
| 2004. || Lift || Jecin bivši momak
|-
| 2005. || Peline đakonije || 
|-
| 2006. || Sutra ujutru || Taksista
|-
| 2007. || Crni Gruja i kamen mudrosti || Mladen Milovanović
|-
| 2007. || Klopka || službenik u banci
|-
| 2006-2007. || Bela lađa || Miroslav Stanković
|-
| 2007. || Ono naše što nekad bejaše || Tasa
|-
| 2008. || Kraljevina Srbija || kralj Aleksandar Obrenović
|-
| 2008. || Bela lađa 2 || Miroslav Stanković
|-
| 2009. || Drug Crni u Narodnooslobodilačkoj borbi || Kekec Kardelj
|- style="background:Lavender; text-align:center;"
| colspan="4" | 2010.-te
|-
| 2010. || Montevideo, Bog te video! || Boško Simonović „Dunster“
|}

## Vanjske veze
* 
*
Pal Joey (mjuzikl)

***Pall Joey*** je mjuzikl premijerno prikazan na Broadwayu 1940. godine, za koga je muziku komponirao Richard Rodgers, a libreto napisao Lorenz Hart, a dijaloge John O'Hara. Radnja se temelji na istoimenom O'Harinom romanu i smještena je u čikaški noćni klub gdje kao zabavljač radi Joey Evans, spreman na sve ne bi li ostvario san o otvaranju vlastitog kluba.

Premijerna postava, u kojoj je naslovnog protagonista tumačio Gene Kelly, je za vrijeme premijere doživjela podijeljene kritike, prije svega za tadašnje standarde neobično amoralnog protagonista. Kasnije verzije su imale daleko veći uspjeh, a neke od pjesama iz mjuzikla, kao što su *[[I Could Write a Book]]* i *[[Bewitched, Bothered and Bewildered]]* su kasnije postale veliki hitovi.

Godine 1957. je snimljena filmska verzija u kojoj je naslovnu ulogu tumačio Frank Sinatra.

## Vanjske veze
* 
* R&H Theatricals
* Synopsis from nodanw.com
1300 kaplara

**1300 kaplara** je naziv za veliku grupu mladića iz Srbije i tadašnje Austro-Ugarske koji su se na početku prvog svjetskog rata kao dobrovoljci pridružili srpskoj vojsci. Uglavnom su ih činili đaci gimnazija i studenti, te ih je, zbog relativno dobrog obrazovanja, srpska Vrhovna komanda na samom početku poslala u Skoplje gdje su trebali završiti tamošnju oficirsku školu. Kada je u jesen 1914. godine srpska vojska poražena na Drini, a austro-ugarske snage okupirale Beograd, odlučeno je da polaznici te škole iskoriste za borbu, iako nisu u potpunosti završili obuku. Svima je po hitnom postupku dan čin kaplara, a po čemu je ta grupa dobila ime. 1300 kaplara je odmah sudjelovalo u protivofenzivi koja je dovela do Kolubarske bitke, odnosno jedne od najvećih pobjeda u srpskoj vojnoj historiji.

Među 1300 kaplara koji su preživjeli rat su se nalazila mnoga imena koja će kasnijih decenija steći ugled kao poznati intelektualci. Zbog toga ih se kasnije u Srbiji često slavilo kao oličenje patriotizma i junaštva.

Po njima je prozvana jedna od centralnih beogradskih ulica, kao i niz ulica u brojnim srpskim gradova. Ulica 1300 kaplara postoji i u Banjoj Luci.

O atmosferi u Beogradu te 1914. godine:

Svet plače i peva. Zaorilo se na železničkoj stanici kada je voz krenuo: "Ruzmarine, moje rosno cveće, tebe varoš više videt neće". Regruti - đaci i studenti odgovaraju pesmom: "Što bi dike ode u vojnike, što bi škarta, osta da se karta". Svima naviru suze, samo nama koji odlazimo u smrt nijedna da krene. Mi idemo kao na kakvo veselje. Iz vagona se ori. Prva četa peva: "Oj Srbijo, mila mati, uvek ću te tako zvati"... Druga: "Ej trubaču s bujne Drine, ded zatrubi zbor"... Treća: "Srbi ustajte, svoje ne dajte"... Četvrta grmi: "Gde je naša Vojvodina? Živa nam je sahranjena. Al’ ostaše deca njena"...

## Reference

## Vanjske veze
* OŠ '1300 Kaplara' Beograd
Dust Bowl

**Dust Bowl** (na engleskom doslovno "Zdjela prašine"), ponekad poznata i kao **Prljave tridesete** () je izraz koji se koristi za seriju pješčanih oluja koje su 1930-ih pogodile prerije u srednjem dijelu SAD i Kanade te, zajedno sa dugotrajnom sušom, učinile dotada plodno tlo neobradivim, prisilivši brojne tamošnje stanovnike da se isele iz svojih domova. Iako su ga potakli prirodni fenomeni, Dust Bowl je kao uzrok imao neadekvatno, odnosno pretjerano iskorištavanje tla na pogođenim područjima, dodatno pogoršano ekonomskim okolnostima vezanim uz Veliku depresiju. Zbog toga se smatra jednom od najbolje dokumentiranih ekoloških katastrofa u historiji. Dust Bowl je ostavio dubok trag na američku kulturu, te su stradanja stanovnika pogođenih područja, prije svega Okieja iz države Oklahoma, postala motivima pjesama, književnih djela i filmova.

## Vanjske veze

* NASA Explains "Dust Bowl" Drought 
* ''The Dust Bowl'' photo collection
* The Dust Bowl (EH.Net Encyclopedia)
* Black Sunday, April 14, 1935, Dodge City, KS
* The Bibliography of Aeolian Research 
* Surviving the Dust Bowl, Black Sunday (April 14, 1935) 
* Voices from the Dust Bowl: The Charles L. Todd and Robert Sonkin Migrant Worker Collection, 1940–1941 Library of Congress, American Folklife Center Online collection of archival sound recordings, photographs, and manuscripts
* YouTube Video: "The Great Depression, Displaced Mountaineers in Shenandoah National Park, and the Civilian Conservation Corps (C.C.C.)"
* Farming in the 1930s  (Wessels Living History Farm)
* Out of the Dust (The Modesto Bee)
* Africa Data Dissemination Service, part of the Famine Early Warning Systems Network, U.S. Geological Service
* Encyclopedia of Oklahoma History and Culture&nbsp;– Dust Bowl
Woody Guthrie

**Woodrow Wilson "Woody" Guthrie** (14. jul 1912 - 3. oktobar 1967) bio je američki folk pjevač, muzičar i kantautor, poznat kao jedan od najuticajnijih ličnosti na razvoj američke muzike u 20. vijeku.

Odrastao je u skromnoj porodici u Oklahomi, i otkrio talent za muziku kao adolescent. Nije imao nikakvog formalnog obrazovanja, te je kao tinejdžer napustio kuću kako bi se izdržavao kao ulični svirač. Na tim putovanjima širom SAD se dobro upoznao sa siromaštvom, uzrokovanim kako Velikom depresijom, tako i Dust Bowlom koji je izuzetno teško pogodio njegove zemljake iz rodne Oklahome. Ta će iskustva značajno uticati na njegov opus, te ga privući komunističkom svjetonazoru sredinom 1930-ih. Otada je počeo nastupati na lokalnim i regionalnim radio-stanicama, da bi 1940. postao poznat zahvaljujući albumu *[[Dust Bowl Ballads]]*. Nešto kasnije je napisao pjesmu *[[This Land Is Your Land]]*, svojevrsnu alternativnu himnu SAD koja se smatra njegovim najpoznatijim djelom. Bio je prijatelj i suradnik holivudskog glumca Willa Geera, a kasnije i poznatog folk-pjevača Petea Seegera kojem će postati uzor i mentor.

Guthrieju je 1952. dijagnosticirana Hungtingtonova bolest, nasljedni neurodegenerativni poremećaj zbog koga je nekoliko godina kasnije morao prekinuti karijeru, a potom zbog demencije posljednje godine života provesti u duševnoj bolnici.

Guthrie se ženio tri puta i imao osmoro djece. Među njima je bio i folk-pjevač Arlo Guthrie; a folk-pjevačica Sarah Lee Guthrie je njegova unuka.

Guthrie je 1943. napisao polu-autobiografsku knjigu *[[Bound for Glory (film)|Bound for Glory]]*, koja je godine 1976. ekranizirana u istoimenom filmu gdje je njegov lik tumačio David Carradine.

## Vanjske veze

* 
* The Woody Guthrie Foundation and Archives
* ''Woody Guthrie and the Archive of American Folk Song: Correspondence, 1940–1950'', Library of Congress, American Folklife Center. American Memory presentation of archival correspondence written by Woody Guthrie to the staff of the Archive of American Folk Song. Retrieved August 31, 2009
* Woody Guthrie in NYC, 1943  – slideshow by *[[Life magazine]]*
* Woody Guthrie's Discography on Smithsonian Folkways 
* Songfacts interview with Anna Canoni (Guthrie's granddaughter) 
* 
* Encyclopedia of Oklahoma History and Culture – Guthrie, Woody 
* 
* 
* Voices of Oklahoma interview with Nora Guthrie. First person interview conducted with Nora Guthrie speaking about her father, Woody Guthrie, on October 7, 2010. Original audio and transcript archived with Voices of Oklahoma oral history project.
* 
*
Put ka slavi

***Put ka slavi*** može označavati:

* *[[Bound for Glory (film)|Bound for Glory]]*, američki biografsko-muzički film iz 1976. godine, u bivšoj Jugoslaviji distribuiran pod naslovom *Put ka slavi*;
* *[[A Shot at Glory]]*, američki sportski film iz 2005. godine, u Srbiji distribuiran kao *Put ka slavi*
The Blind Beggar

**The Blind Beggar** je pub u londonskoj čevrti Whitechapel, zloglasnom dijelu East Enda. Poznat je kao bivša točionica piva Manns Albion. Također, u ovom je pubu Ronnie Kray upucao Georgea Cornella pred svjedocima, a William Booth je održao svoju prvu misu, koja je dovela do osnivanja Vojske spasa. Izgrađen je 1894. godine na lokaciji gdje je još prije 1654. bilo svratilište, a ime je dobio po legendi o Henryju de Montfortu, jednom od sinova Simona de Montforta, koji je izgubio vid u jednoj bitci i nakon što je izliječen, počeo je prositi po Bethnal Greenu, gdje je postao poznat kao **Slijepi prosjak iz Bethnal Greena**.

Današnji vlasnici su Indijci koji su bili vlasnici casina u Whitechapelu u vrijeme Krayjevih, a vlasništvo su stekli na aukciji 2010. godine.
Univerzitet Ješiva

**Univerzitet Ješiva** () je privatni univerzitet sa sedištem u Njujorku, sa šest kampusa u Njujorku i jednim u Izraelu. Univerzitet je osnovan 1886. godine, a 2012. proglašen je 45. najboljim univerzitetom u SAD-u od strane *[[U.S. News & World Report]]a*. Univerzitet pohađa oko 31 000 studenata na preddiplomskim studijama, 3 500 na diplomskim studijama i oko 1 000 kandidata koji se obrazuju za rabine.

## Povezano
* Američki jevrejski univerzitet
* Akreditacija institucija za visoko obrazovanje u SAD-u
Dust Bowl Ballads

***Dust Bowl Ballads*** je muzički album iz 1940. godine koga je snimio američki folk muzičar Woodie Guthrie. Predstavljao je prvu komercijalnu snimku u Guthriejvoj karijeri i njegov najuspješniji album. Dio muzičkih historičara ga nazivaju prvim konceptualnim albumom u historiji.

*Dust Bowl Ballads* su originalno izdani kao zbirka od šest dvostranih gramofonskih ploča od 78 obrtaja u minuti sa ukupno 11 od 13 pjesama koje je Guthrie snimio u njujorškom studiju u proljeće 1940. U svom današnjem obliku, odnosno kao long play album sa svih 13 pjesama ju je izdao Folkways Records 1964.

Sadržaj pjesama je polu-autobiografskog karaktera, te opisuje posljedice Velike depresije, odnosno Dust Bowla, katastrofalne suše koja je 1936. pogodila američki Srednji zapad i prisilila milione tamošnjih stanovnika, uključujući samog Guthrieja, da napuste svoje domove kako bi preživjeli, često kao siromašni i obespravljeni fizički radnici. Kao i mnoge od Guthriejevih kasnijih pjesama, Guthriejeve pjesme sadrže snažnu notu društvenog aktivizma, te je ovaj album kasnije uticao na muzičare kao što su Pete Seeger, Bob Dylan, Bruce Springsteen i Joe Strummer.

## Popis pjesama

## Reference
Broadcast Music, Inc.

**Broadcast Music, Inc.** (skrać. **BMI**) je američka organizacija za zaštitu autorskih prava koja prikuplja naknade za izvođenje muzičkih djela, te ih potom kroz tantijeme isplaćuje autorima i izdavačima. Osnovana je godine 1939. od strane Nacionalnog udruženja radiodifuznih kompanija (NAB), nakon spora oko modela naplate tantijema koje je zahtijevala tada etablirana organizacija ASCAP. Godine 1941. su sve tri vodeće radio-mreže, kao i većina radio-stanica u SAD odlučile započeti štrajk, odnosno odbile su emitirati muziku i pjesme čiji su autori bili članovi ASCAP-a. Umjesto toga su se okrenule slabije poznatim autorima i izvođačima koji su se učlanili u BMI, Inc. i zahtijevali manje naknade. Veliki dio muzičkih historičara smatra kako je takav potez otvorio vrata radio-stanica dotada marginaliziranim umjetnicima i muzičkim žanrovima kao što su blues, jazz, rhythm & blues, latino, country i folk, a što je utrlo put da 1950-ih nastane novi stil muzike poznat kao rock & roll.

Godine 2009. je BMI je prikupio preko 905 mil. $ u naknadama za izvođenje i isplatio 788 mil. US$ autorima i izdavačima. 

BMI je podržavala donošenje kontroverznog zakona SOPA.

## Vanjske veze
* Searchable repertoire of BMI licensed material 
* BMI article @ answers.com, better history
1373.

Godina **1373** (**[[Rimski brojevi|MCCCLXXIII]]**) naše ere.

## Događaji
* 7. 2. - Manifest ugarskog kralja Ludviga baca na Mletačku republiku svu krivicu za rat sa Padovom i objavljuje im neprijateljstvo.
* 23. 3. - Papa Grgur XI. nalaže nadbiskupima u Ugarskoj i Hrvatskoj propovijedanje križarskog rata protiv Turaka.
* maj - Veliki mletački poraz kod mesta Piove di Sacco (prisutan i Ludvigov vojvoda Stjepan II. Lacković na strani Padove). 
* 16. 5. - Dubrovčani obaveštavaju ugarskog kralja Ludviga o navodnim pregovorima Venecije, Balšića i Nikole Altomanovića protiv grada.
* 16. 6. - Ugovor o večnom prijateljstvu i savezu između Engleske i Portugala - najstariji aktivni ugovor na svetu, na njega će se pozivati i u 20. stoleću.
* 25. 6. - Hrvatski herceg Karlo II. Drački u Zadru dobio kći Ivanu, buduću kraljicu Napuljsku.
* 1. 7. - Mletačka pobeda kod mesta Lupe na padovanskoj teritoriji, zarobljen i Stjepan Lacković. 
* pre septembra - Andronik IV Paleolog i Savdži Beg (*Savcı Bey*) zajednički pokušali pobunu protiv svojih očeva, Jovana V i Murata, dok su se ovi nalazili na vojnom pohodu u Anadoliji (Jovan je Muratov vazal) - Savdži pogubljen, Andronik delimično oslepljen. 
* septembar - Manojlo II Paleolog, Andronikov brat, novi je vizantijski savladar.
* septembar - Koalicija kneza Lazara, bana Tvrtka i Ugarske (mačvanski ban Nikola I Gorjanski) krenula u rat protiv župana Nikole. 
* 21. 9. - Francesco I da Carrara, gospodar Padove, sklopio nepovoljan mir sa Venecijom.

* novembar - Đurađ I Balšić u Dubrovniku potvrđuje povlastice republici i dobija "srpski dohodak". 
* kraj novembra - Župan Nikola Altomanović se predao u Užicu, nakon čega je oslepljen.
* decembar? - Deoba Altomanovićevih poseda: Tvrtko uzima deo Podrinja (sa Mileševom), Lazar Rudnik i istočne delove, Balšići zauzimaju Dračevicu, Konavle i Trebinje; Vuk Branković uzima veći deo Kosova.

### Tokom/tijekom godine

## Rođenja

## Smrti

## Reference

* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* Veliki župan Nikola Altomanović, Dr Željko Fajfrić (rastko.rs)
Lista vladara Northumbrije

**[[Northumbrija]]**, kraljevstvo Angla u današnjoj sjevernoj Engleskoj, je prvotno bilo podijeljeno na dva kraljevstva - Bernicija i Deira.Njih je oko godine 604. ujedinio Aethelfrith te su, osim u nekoliko kratkih perioda, ostali ujedinjeni sljedeći vijek.

Dva izuzetka su kratki period od 633. do 634, kada je Northumbriju u kaos bacila smrt kralja Edwina u bitci pustošenja gwyneddskog kralja Cadwallona ap Cadfana. Jedinstvo northumbrijskih kraljevstava je obnovljeno nakon Cadwallonove smrti u bitci 634.

Sljedeći period razjedinjenosti je bio od 644. do 664, kada su različiti kraljevi vladali Deirom. Godine 651. kralj Oswiu je dao ubiti Oswinea od Deire te ga zamijenio Aethelwaldom, ali Aethelwald se nije iskazao kao odan pot-kralj, pa se povezao sa mercijskim kraljem Pendom; prema Bedi, Aethelwald je služio kao Pendin vodič prilikom njegovog pohoda na Northumbriju, ali se povukao kada su se Mercijanci sukobili sa Northumbrijcima u bitci kod Winwaeda. Nakon mercijskog poraza kod Winwaeda, Aethelwald je izgubio vlast a Oswiuov vlastiti sin Alchfrith, je došao na kraljevsko prijestolje. Godine 670. Aelfwine, brat kralja Ecgfritha koji nije imao djece, postao je kralj Deire; u tom periodu titula kralja Deire je služila kao oznaka za nasljednika northumbrijskog prijesztolja. Aelfwine je poginuo u bitci protiv Mercijaca 679, a poslije njega nije bilo zasebnog kralja Deire sve do vremena nordijske vladavine.

Dolje su navedeni **popisi** kraljeva Bernicije, Deire i Northumbrije. Valja napomenuti da se mnogi datumi, pogotovo oni u ranijem periodu, smatraju nepouzdanim.

U tadašnje vrijeme su postojali različiti vrsti ispisa slova, čak i unutar jednog te istog teksta. Zato postoje brojne varijacije u detaljima. To se, na prijemjer koristi na razlikovanje slova þ i ð (hard i mekog 'th').

Slovo '7' se koristilo kao ampersand, odnosno kao '&' u suvremenim anglosaksonskim ispisima. U to vrijeme nije postojao ispis kao u današnje vrijeme, prije svega mala slova, kao i slova 'W' i 'U'.

## Kraljevi Berncije

## Kraljevi Deire

## Kraljevi Northumbrije prije nordijske ere

## Kraljevi Northumbrije u nordijskoj eri

## Povezano
* Popis engleskih monarha

## Porodično stablo


 



## Izvori

## Literatura

* 
* 
*
Bound for Glory (knjiga)

***Bound for Glory*** (doslovno: "Određen za slavu") je autobiografska knjiga koju je napisao i 1943. objavio znameniti američki folk pjevač i muzičar Woody Guthrie. U njemu je opisao svoje djetinjstvo u Oklahomi, kao i lutanje Amerikom za vrijeme Velike depresije 1930-ih, te početak muzičke karijere u Kaliforniji.

Godine 1976. je knjiga adaptirana u istoimeni film (u Jugoslaviji poznat kao *Put ka slavi*). Nedugo prije premijere je izašlo novo izdanje sa predgovorom historičara Studsa Terkela.

Irski punk bend *[[The Boomtown Rats]]* je ime dobio prema bandi koju je Guthrie opisao u knjizi.